Аԥсны аԥсшьара ахәқәа 25 процент рҟынӡа илаҟәит
© Sputnik / Томас ТхайцукТуристы плавают на катамаране в море
© Sputnik / Томас Тхайцук
Лаҵарамзатәи аԥсшьарамшқәа рышьҭахь Амшынеиқәатә курортқәа рҟны аԥсшьара ахәқәа лаҟәит, рыхәқәа ладырҟәит аԥснытәи асасааирҭақәеи апансионатқәеи.
АҞӘА, лаҵара 19 – Sputnik. Аԥснытәи асасааирҭақәеи апансионатқәеи рҟны аԥсшьара ахәқәа 10-25 процент рҟынӡа илаҟәит ҳәа аанацҳауеит Вестник АТОР.
Аҵыхәтәантәи аҩымчыбжь рзы Аԥснытәи асасааирҭақәеи апансионатқәеи аԥсшьаҩцәа ирыдыргалоит 10-15% рыхәқәа ларҟәны, зны-зынла 25% рҟынӡа (лаҵара аҩбатәи ахәҭеи рашәара агәи). Хаз игоу асасааирҭақәак адгалара ҷыдақәа ҟарҵоит рашәара анҵәамҭазынӡагь. Убри аан рыхә иагдырхоит абжьаратәи аеконом-сегменти ирыҵаркуа аԥсшьарҭа ҭыԥқәа. 4*, 4*+ змоу асасааирҭақәа рыхә ладырҟәӡом, иҭәуп азы. Акурортқәа Гагреи Пицундеи рҿы лаҵарамзазы аҭыԥ иахьазы иҟаӡам. Еиҳа имаҷуп Аҟәа, Гәдоуҭа, Цандрыԥшь рҭааҩцәа. Уи азоуп урҭ адгала ҷыдақәа зыҟарҵо.
Атуроператор "Интурист" аекспертцәа ргәаанагарала адгала ҷыдақәа ихьшәашәаз лаҵарамзеи, Шәачанӡа ҳаирпланла аара ахә ашьҭыҵреи, аихамҩатә билеҭқәа роура ауадаҩреи ирыдҳәалоуп.
"Аԥсныҟа аиҳарак атуристцәа амреи амшыни рзоуп изцо. Аекскурсиақәа раанҵәҟьагьы аҳауатә ҭагылазаашьа анырра ҟанаҵоит", - рҳәоит FUN&SUN аҟазауаа